خزر لنکران — آذربایجان پرمیر لیقا‌سیندا چیخیش ائدن لنکران شهری‌نین فۇتبول کلۇبو. ۲۰۰۴-جو ایلده یارادیلما‌سینا باخمایا‌راق ائله ایلک ایلدن ادعا‌لی چیخیشی ایله یاددا قالمیش‌دی. لنکران شهرینی تمثیل ائتسه ده کلۇب فۇتبول عالمینده بۆتون جنوب زونا‌سینین تمثیل‌چی‌سی کیمی داها مشهوردور. کلۇبون "نفتچی" ایله قارشیدورمالاری بۆتون آذربایجان فۇتبول عالمینده دیقّت مرکزینده اوْلور و بۇ ماتچلار "بؤیوک اوْیون" آدلاندیریلیر. خزر لنکران ۱ دفعه آذربایجان چمپیونو، ۳ دفعه آذربایجان کوبوکونون صاحیبی، ۱ دفعه ایسه بیرلیک کوبوکونون غالیبی اوْلموش‌دور. کلۇب ائو اوْیونلارینی لنکران شهر ایستادیومون کئچیریر هانسی کی، ۱۵۰۰۰ (اوْن بئش مین) طرفدار تۇتومونا مالیک‌دیر. ایستادیوم کلۇبون طرفدارلاری آراسیندا "فیرتینالار میدانی" کیمی مشهوردور. خزر لنکران آذربایجان‌دا کپزدن و نفتچیدن سوْنرا ۳-جو ان یۆکسک طرفدار سایینا صاحیب اوْلان فۇتبول کلۇبودور.